Komission tiedonanto Euroopan parlamentille ja neuvostolle - Varainhoitovuoden 2007 rahoituskehyksen tekninen mukautus BKTL:n ja hintojen muutosten mukaisesti (Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen 16 kohta) /* KOM/2006/0327 lopull. */





[pic] | EUROOPAN YHTEISÖJEN KOMISSIO | Bryssel 22.6.2006 KOM(2006) 327 lopullinen KOMISSION TIEDONANTO EUROOPAN PARLAMENTILLE JA NEUVOSTOLLE Varainhoitovuoden 2007 rahoituskehyksen tekninen mukautus BKTL:n ja hintojen muutosten mukaisesti (Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen 16 kohta) KOMISSION TIEDONANTO EUROOPAN PARLAMENTILLE JA NEUVOSTOLLE Varainhoitovuoden 2007 rahoituskehyksen tekninen mukautus BKTL:n ja hintojen muutosten mukaisesti (Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen 16 kohta) 1. JOHDANTO Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehty toimielinten sopimus (IIA)[1] sisältää 27 jäsenvaltion EU:n (EU-27) rahoituskehystä koskevan taulukon, joka kattaa vuodet 2007–2013 ja joka on ilmaistu vuoden 2004 hintoina (taulukko 1). Toimielinten sopimuksen 16 kohdassa määrätään, että komissio tekee joka vuosi ennen varainhoitovuoden n+1 talousarviomenettelyä teknisen mukautuksen rahoituskehykseen Euroopan unionin bruttokansantulon (BKTL) ja hintojen muutosten mukaisesti. BKTL:n muutokset on päivitetty viimeisimpien saatavilla olevien talousennusteiden perusteella [19. toukokuuta 2006 pidetty omia varoja käsittelevän neuvoa-antavan komitean (ACOR) kokous]. Hintojen osalta IIA:ssa (16 kohta) määrätään nyt kiinteän 2 prosentin deflaattorin soveltamisesta kaikkiin menoihin. Tässä vaiheessa on sen vuoksi mahdollista laskea menojen enimmäismäärät käypinä hintoina koko kaudelle 2007–2013. Varainhoitovuosien 2007–2013 rahoituskehystä koskeva toimielinten sopimus tuli poikkeuksellisesti voimaan varainhoitovuoden 2007 alustavan talousarvioesityksen antamisen jälkeen. Tämän tiedonannon tarkoituksena on esittää budjettivallan käyttäjälle tulos varainhoitovuoden 2007 rahoituskehyksen teknisestä mukautuksesta (EU-27). 2. RAHOITUSKEHYSTÄ KOSKEVAN TAULUKON MUKAUTTAMISMENETTELY (TAULUKOT 1-2) Taulukossa 1 on esitetty 27 jäsenvaltion EU:n rahoituskehys, sellaisena kuin se on vahvistettu IIA:ssa, vuoden 2004 hintoina. Taulukossa 2 on esitetty 27 jäsenvaltion EU:n rahoituskehys, joka on mukautettu varainhoitovuodeksi 2007. Kyseisessä taulukossa on esitetty myös rahoituskehys ilmaistuna prosentteina suhteessa BKTL:ään ja viimeisimmät saatavilla olevat talousennusteet (19. toukokuuta 2006 pidetty ACOR:n kokous). 2.1. Menojen enimmäismäärien mukauttaminen otsakkeittain vuodeksi 2007 Kuten IIA:n 16 kohdassa määrätään, mukautus lasketaan soveltamalla rahoituskehyksessä oleviin maksusitoumusmäärärahoihin (vuoden 2004 hintoina) kiinteää vuotuista 2 prosentin deflaattoria. Tulokseksi saatava kumulatiivinen deflaattori vuosiksi 2004–2007 on 6,1208 prosenttia. Jotta voitaisiin varmistaa johdonmukaisuus suhteessa menojen kohdentamiseen edunsaajajäsenvaltioiden välillä, alaotsaketta 1 B ”kasvua ja työllisyyttä edistävä koheesio” koskeva vuoden 2007 hintoina ilmaistu kokonaisluku on pyöristetty ylöspäin. Maksumäärärahojen yhteenlasketun enimmäismäärän mukautuksessa on sovellettu samaa deflaattoria (6,1208 prosenttia) kuin maksusitoumusmäärärahoihin. 2.2. BKTL:n kokonaismäärä Viimeisimpien saatavilla olevien ennusteiden mukaan vuoden 2007 BKTL on EU-25:n tapauksessa 11 566 miljardia euroa käypinä hintoina ja Bulgarian ja Romanian tapauksessa 128 miljardia euroa käypinä hintoina. Myöhemmille vuosille (2008–2013) EU-27:n BKTL on laskettu varainhoitovuosien 2007–2013 rahoituskehyksestä käydyissä neuvotteluissa käytettyjen, vuotuista keskimääräistä kasvua koskevien pitkän aikavälin ennusteiden (EU-27:lle[2] reaalisesti 2,3 prosenttia) ja IIA:n 16 kohdassa sovitun kiinteän vuotuisen 2 prosentin inflaation perusteella. Kyseiset ennusteet ovat viitteellisiä ja niitä tarkistetaan vuosittain viimeisimpien saatavilla olevien talousennusteiden perusteella. 2.3. Varainhoitovuoden 2007 rahoituskehyksen teknisen mukautuksen tärkeimmät tulokset (EU-27) Maksusitoumuksiin käytettävien määrärahojen yhteenlaskettu enimmäismäärä varainhoitovuonna 2007 on 128 091 miljoonaa euroa eli 1,10 prosenttia suhteessa BKTL:ään. Maksumäärärahojen yhteenlaskettu enimmäismäärä on vastaavasti 123 790 miljoonaa euroa eli 1,06 prosenttia suhteessa BKTL:ään. Omien varojen 1,24 prosentin enimmäismäärään nähden jäävä marginaali on viimeisimpien talousennusteiden perusteella 21 219 miljoonaa euroa (0,18 prosenttia suhteessa EU-27:n BKTL:ään). 3. MUUT TEKNISEEN MUKAUTUKSEEN LIITTYVÄT NÄKÖKOHDAT 3.1. Otsake 5 (Hallintomenot) Rahoituskehyksestä laaditun taulukon alaviitteessä mainitaan, että otsakkeen 5 enimmäismäärään sisältyvistä eläkemenoista on vähennetty henkilöstön suorittamat eläkemaksut, jotka ovat enintään 500 miljoonaa euroa (vuoden 2004 hintoina) vuosina 2007–2013. Tätä määräystä on tulkittava niin, että se asettaa kaksinkertaisen rajoituksen eläkemenoista tehtäviin vähennyksiin otsakkeen enimmäismäärää sovellettaessa: - vähennykset eivät saa minään vuonna ylittää niiden eläkemaksujen määrää, jotka otetaan talousarvioon tuloina, - vähennysten yhteenlaskettu kokonaismäärä vuosina 2007–2013 saa olla enintään 500 miljoonaa euroa vuoden 2004 hintoina eli vuosittain keskimäärin 71,4 miljoonaa euroa (75,8 miljoonaa euroa vuoden 2007 hintoina). Koska hallintomenot ovat toistuvia, vuosittain asetetaan alin mahdollinen enimmäismäärä, jotta kauden alussa ei käytettäisi marginaalia, joka ei olisi myöhemmin kokonaisuudessaan käytettävissä. Vuonna 2007 – eli jakson ensimmäisenä vuonna – vähennettävä määrä on alin määrä eli 75,8 miljoonaa euroa käypinä hintoina. 3.2. Vuosien 2007–2013 rahoituskehyksen ulkopuoliset menoerät Vuosien 2007–2013 rahoituskehyksessä sovittujen menojen enimmäismäärien ulkopuolella on saatavilla joitakin rahoitusinstrumentteja. Kyseisten välineiden tarkoituksena on reagoida nopeasti poikkeuksellisiin tai odottamattomiin tapahtumiin ja tarjota tietyissä rajoissa joustovaraa sovituille menojen enimmäismäärille: - Hätäapua koskevaan varaukseen voidaan ottaa vuosittain enintään 221 miljoonaa euroa vuoden 2004 hintoina tai 234,5 miljoonaa euroa vuonna 2007 käypinä hintoina (koko jakson aikana 1 744 miljoonaa euroa käypinä hintoina). - EU:n solidaarisuusrahaston vuotuinen enimmäismäärä käypinä hintoina on miljardi euroa. - Joustovälineen vuotuinen enimmäismäärä käypinä hintoina on 200 miljoonaa euroa, johon lisätään vuosien 2005 ja 2006 käyttämättömien vuotuisten määrien osuus, joka voidaan siirtää vuodelle 2007. Lisäksi globalisaatioon mukautumista tukevasta eurooppalaisesta rahastosta on mahdollista ottaa käyttöön enintään 500 miljoonaa euroa vuodessa käypinä hintoina käyttämällä mahdollista marginaalia edellisen vuoden kokonaismaksusitoumusmäärärahojen enimmäismäärässä ja/tai edellisten kahden vuoden peruttuja sitoumuksia (lukuun ottamatta otsakkeeseen 1 b liittyviä peruttuja sitoumuksia). Vuoden 2007 osalta edellytykset 500 miljoonan euron varausten ottamiselle talousarvioon täyttyvät. 4. TALOUSARVIOON SISÄLTYMÄTÖN TOIMINTA JA OMAT VARAT Toimielinten sopimuksen 11 kohdan neljännessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä yhteisön omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoituskehyksen teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 3.1–3.2. Ne koskevat Euroopan kehitysrahastoa (EKR) ja omien varojen rakennetta. LIITTEET TAULUKKO 1: RAHOITUSKEHYS 2007–2013 [pic] TAULUKKO 2: VUODEKSI 2007 MUKAUTETTU RAHOITUSKEHYS (EU-27) [pic] TAULUKKO 3: OHJEELLINEN SUUNNITELMA MENOISTA, JOITA EI OLE OTETTU TALOUSARVIOON, JA OMIEN VAROJEN ERI LÄHTEIDEN SUUNTAA-ANTAVA KEHITYS [pic] [1] EUVL C …. [2] EU-27:n keskimääräinen vuotuinen kasvu on jäsenvaltioryhmiä koskevien ennusteiden yhteenlaskettu tulos: 2,2 prosenttia EU-15:n tapauksessa, 4,1 prosenttia vuonna 2004 liittyneiden kymmenen jäsenvaltion tapauksessa ja 5,6 prosenttia Bulgarian ja Romanian tapauksessa.